கேள்வி: கங்கா தேவி (மக்களவை உறுப்பினர்) - இளமை குறித்து விரிவாக சொல்லுங்கள்.
பதில்: சந்தா லாலின் மகள் கங்கா தேவி, உத்தரப்பிரதேசத்தின் தேராதூன் (இப்போது உத்தராகண்டம்) 1916 திசம்பர் 10 அன்று பிறந்தார். தேராதூனில் உள்ள மகாதேவி கன்யா பாத்ஷாலா மற்றும் டி. ஏ. வி கல்லூரி பின்னர் வாரணாசி உள்ள பனாரசு இந்து பல்கலைக்கழகம் ஆகியவற்றில் படித்தார். இவர் இளங்கலை பட்டம் பெற்றுள்ளார்.
கேள்வி: கங்கா தேவி (மக்களவை உறுப்பினர்) - தொழில் பற்றி தகவல் சொல்.
பதில்: கங்கா தேவி 1952 முதல் 1954 வரை இந்திய பட்டியலிடப்பட்டோர், பட்டியலிடப்பட்ட பழங்குடியினர் மற்றும் பிற பிற்படுத்தப்பட்ட வகுப்பினருக்கான உதவித்தொகை வாரியத்திலும், 1952 முதல் 1954 வரையிலான தேயிலை மற்றும் காபி வாரியத்திலும், 1958 முதல் 1960 வரையிலான மத்திய சமூக நல வாரியத்திலும் பணியாற்றினார். 1950 முதல் 1953 வரை மீரட்டில் உள்ள ஊழியர் சங்கத்திலும், அகில இந்தியப் பட்டியல் சாதி மேம்பாட்டுச் சங்கத்திலும் இருந்தார். இவர் ராஷ்டிரியச் சேவா சங்கதனின் அமைப்பாளராகவும், அகில இந்திய தாழ்த்தப்பட்ட வகுப்பினர் சங்கத்தின் தலைவராகவும், மகளிர் பிரிவின் நிறுவனராகவும், ராஷ்டிரியச் சேவை சன்ஸ்தானின் தலைவராகவும் இருந்தார். தேவி 1952 முதல் 1957 வரை முதல் மக்களவை (இந்தியா) உறுப்பினராகவும், 1957 முதல் 1962 வரை இரண்டாவது மக்களவை உறுப்பினர்களின் பட்டியல், 1962 முதல் 1967 வரை மூன்றாவது மக்களவை உறுப்பினராகவும், 1963 முதல் 1964 வரை மதிப்பீட்டுக் குழுவிலும் உறுப்பினராக இருந்தார். 1962 முதல் 1964 வரையிலும், 1967 ஆம் ஆண்டிலும் நாடாளுமன்றத்தில் இந்திய தேசிய காங்கிரசு செயற்குழு உறுப்பினராகவும், 1967 முதல் 1970 வரை நான்காவது மக்களவை உறுப்பினராகவும் இருந்தார். கிராமப்புறங்களில் பிற்படுத்தப்பட்ட வகுப்பினரின் நலன், குழந்தைகளின் கல்வி, குழந்தைத் திருமணம், சாதி அமைப்பு போன்ற சமூகத் தீமைகளை ஒழிப்பது போன்ற பல்வேறு சமூக நடவடிக்கைகளில் தேவி ஈடுபட்டார்.
கேள்வி: கங்கா தேவி (மக்களவை உறுப்பினர்) - இறப்பு பற்றி தகவல் சொல்.
பதில்: தேவி காசியாபாத் 24 மே 1984 அன்று, தனது 67 வயதில் இறந்தார்.